**20/2020. (XII. 31.) önkormányzati rendelet indokolása**

**a helyi adókról szóló 17/2015. (XI. 30.)**

**önkormányzati rendelet módosításáról szóló**

**20/2020. (XII. 31.) önkormányzati rendelethez**

**Általános indokolás:**

A helyi adókról szóló 1990. évi C. törvény (a továbbiakban: Htv.) 1. § (1) bekezdése alapján a törvény felhatalmazása és rendelkezései szerint a települési önkormányzat az önkormányzat illetékességi területén helyi adókat vezethet be.

Az Országgyűlés az egyes adótörvények módosításáról szóló 2020. évi CXVIII. törvény 100. §-a alapján 2021. január 1. napjával hatályon kívül helyezte a helyi adókról szóló 1990. évi C. törvény ideiglenes jelleggel végzett iparűzési tevékenység után fizetendő helyi adóval kapcsolatos rendelkezéseit.

A módosítás alapján megszűnik az önkormányzat közigazgatási területén az ideiglenes jelleggel végzett iparűzési tevékenység után az adókötelezettség.

Balatongyörök Község Önkormányzata Képviselő-testületének a helyi adókról szóló 17/2015. (XI. 30.) önkormányzati rendelete (a továbbiakban: Ör.) 20. § (2) bekezdése tartalmaz előírást az ideiglenes jelleggel végzett iparűzési tevékenység mértékére vonatkozóan, amely naptári naponként 3.000 Ft összegben került megállapításra.

A magasabb szintű jogszabályoknak való megfelelés érdekében indokolt és szükséges az Ör. 20. § (2) bekezdésének hatályon kívül helyezése.

**Részletes indokolás:**

**1. §-hoz:**

Az Ör. 20. § (2) bekezdését helyezi hatályon kívül.

**2. §-hoz:**

Az (1) bekezdés a rendelet hatályba lépését határozza meg, a (2) bekezdés hatályon kívül helyező rendelkezést tartalmaz.